title: Provedbena uredba Komisije (EU) 2017/1958 оd 26. listopada 2017. o izdavanju dozvola za uvoz riže u okviru carinskih kvota koje su za podrazdoblje mjeseca listopada 2017. otvorene Provedbenom uredbom (EU) br. 1273/2011

text:
               27.10.2017

               HR

               Službeni list Europske unije

               L 277/9

         PROVEDBENA UREDBA KOMISIJE (EU) 2017/1958
   оd 26. listopada 2017.
   o izdavanju dozvola za uvoz riže u okviru carinskih kvota koje su za podrazdoblje mjeseca listopada 2017. otvorene Provedbenom uredbom (EU) br. 1273/2011
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Provedbenom uredbom Komisije (EU) br. 1273/2011 (2) otvorene su određene uvozne carinske kvote za rižu i lomljenu rižu, razvrstane po zemlji podrijetla i podijeljene na nekoliko podrazdoblja u skladu s Prilogom I. navedenoj Uredbi, te je predviđeno upravljanje njima.

               (2)

               Listopad je jedino podrazdoblje za kvotu s rednim brojem 09.4138 predviđenu člankom 1. stavkom 1. točkom (a) Provedbene uredbe (EU) br. 1273/2011. Tom kvotom obuhvaćen je saldo neiskorištenih količina iz kvota s rednim brojevima 09.4127, 09.4128, 09.4129 i 09.4130 u prethodnom podrazdoblju. Listopad je zadnje podrazdoblje za kvote iz članka 1. stavka 1. točaka (b) i (e) Provedbene uredbe (EU) br. 1273/2011, kojima je obuhvaćen saldo neiskorištenih količina iz prethodnog podrazdoblja.

               (3)

               Iz obavijesti dostavljenih u skladu s člankom 8. točkom (a) Provedbene uredbe (EU) br. 1273/2011 proizlazi da se za kvotu s rednim brojem 09.4138 zahtjevi podneseni u prvih deset radnih dana listopada 2017. u skladu s člankom 4. stavkom 1. te Provedbene uredbe odnose na količinu veću od dostupne. Stoga je potrebno odrediti u kojoj se mjeri izdaju uvozne dozvole tako da se odredi koeficijent dodjele koji će se primjenjivati na zatražene količine za predmetnu kvotu, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (4)

               Iz obavijesti proizlazi i da se za kvotu s rednim brojem 09.4148 zahtjevi podneseni u prvih deset radnih dana listopada 2017. u skladu s člankom 4. stavkom 1. Provedbene uredbe (EU) br. 1273/2011 odnose na količinu manju od dostupne.

               (5)

               Potrebno je priopćiti i konačni postotak iskorištenosti za 2017. svake od kvota iz Provedbene uredbe (EU) br. 1273/2011.

               (6)

               Kako bi se omogućilo dobro upravljanje postupkom izdavanja uvoznih dozvola, ova Uredba treba stupiti na snagu odmah nakon objave,

         DONIJELA JE OVU UREDBU:
   Članak 1.
   1.   Za zahtjeve za uvozne dozvole za rižu u okviru kvote s rednim brojem 09.4138 iz Provedbene uredbe (EU) br. 1273/2011 podnesene u prvih deset radnih dana listopada 2017., dozvole se izdaju za zatraženu količinu pomnoženu s koeficijentom dodjele utvrđenim u Prilogu ovoj Uredbi.
   2.   Konačni postotak iskorištenosti za 2017. svake od kvota iz Provedbene uredbe (EU) br. 1273/2011 naveden je u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. listopada 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Provedbena uredba Komisije (EU) br. 1273/2011 od 7. prosinca 2011. o otvaranju određenih carinskih kvota za uvoz riže i lomljene riže i o upravljanju tim kvotama (SL L 325, 8.12.2011., str. 6.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

         Količine koje se trebaju dodijeliti za podrazdoblje listopada 2017. u skladu s Provedbenom uredbom (EU) br. 1273/2011 i konačni postotak iskorištenosti za 2017.

                  (a)

                  Kvota za bijelu ili polubijelu rižu obuhvaćenu oznakom KN 1006 30 iz članka 1. stavka 1. točke (a) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje listopada 2017.

                              Konačni postotak iskorištenosti kvote za 2017.

                              Sjedinjene Američke Države

                              09.4127

                              97,44 %

                              Tajland

                              09.4128

                              99,18 %

                              Australija

                              09.4129

                              54,71 %

                              Drugo podrijetlo

                              09.4130

                              100,00 %

                              Sve države

                              09.4138

                              1,016010 %

                              100,00 %

                  (b)

                  Kvota za oljuštenu rižu obuhvaćenu oznakom KN 1006 20 iz članka 1. stavka 1. točke (b) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje listopada 2017.

                              Konačni postotak iskorištenosti kvote za 2017.

                              Sve države

                              09.4148

                              — (1)

                              1,44 %

                  (c)

                  Kvota za lomljenu rižu obuhvaćenu oznakom KN 1006 40 00 iz članka 1. stavka 1. točke (c) Provedbene uredbe (EU) br. 1273/2011:

                              Podrijetlo

                              Redni broj

                              Konačni postotak iskorištenosti kvote za 2017.

                              Tajland

                              09.4149

                              2,28 %

                              Australija

                              09.4150

                              5,25 %

                              Gvajana

                              09.4152

                              0,00 %

                              Sjedinjene Američke Države

                              09.4153

                              0,76 %

                              Drugo podrijetlo

                              09.4154

                              100,00 %

                  (d)

                  Kvota za bijelu ili polubijelu rižu obuhvaćenu oznakom KN 1006 30 iz članka 1. stavka 1. točke (d) Provedbene uredbe (EU) br. 1273/2011:

                              Podrijetlo

                              Redni broj

                              Konačni postotak iskorištenosti kvote za 2017.

                              Tajland

                              09.4112

                              100,00 %

                              Sjedinjene Američke Države

                              09.4116

                              100,00 %

                              Indija

                              09.4117

                              100,00 %

                              Pakistan

                              09.4118

                              100,00 %

                              Drugo podrijetlo

                              09.4119

                              100,00 %

                              Sve države

                              09.4166

                              100,00 %

                  (e)

                  Kvota za lomljenu rižu obuhvaćenu oznakom KN 1006 40 00 iz članka 1. stavka 1. točke (e) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje listopada 2017.

                              Konačni postotak iskorištenosti kvote za 2017.

                              Sve države

                              09.4168

                              — (2)

                              100,00 %

         (1)  Za ovo podrazdoblje ne primjenjuje se koeficijent dodjele: nije bilo zahtjeva za dozvole u obavijesti Komisiji.

         (2)  Za ovo podrazdoblje nema raspoložive količine.


title: Provedbena uredba Komisije (EU) 2017/2004 оd 8. studenoga 2017. o odobrenju 2-metilizotiazol-3(2H)-ona kao postojeće aktivne tvari za uporabu u biocidnim proizvodima vrste 12 (Tekst značajan za EGP. )

text:
               9.11.2017

               HR

               Službeni list Europske unije

               L 290/11

         PROVEDBENA UREDBA KOMISIJE (EU) 2017/2004
   оd 8. studenoga 2017.
   o odobrenju 2-metilizotiazol-3(2H)-ona kao postojeće aktivne tvari za uporabu u biocidnim proizvodima vrste 12
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Na tom se popisu nalazi i 2-metilizotiazol-3(2H)-on.

               (2)

               2-metilizotiazol-3(2H)-on ocijenjen je za uporabu u proizvodima vrste 12, slimicidi, kako je utvrđena u Prilogu V. Uredbi (EU) br. 528/2012.

               (3)

               Slovenija je imenovana nadležnim ocjenjivačkim tijelom te je 7. travnja 2016. podnijela izvješće o ocjeni, zajedno sa svojim preporukama.

               (4)

               U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode 2. ožujka 2017. sastavio je mišljenje Europske agencije za kemikalije, uzimajući u obzir zaključke nadležnog ocjenjivačkog tijela.

               (5)

               U skladu s tim mišljenjem može se očekivati da će biocidni proizvodi vrste 12 koji sadržavaju 2-metilizotiazol-3(2H)-on ispuniti zahtjeve iz članka 19. stavka 1. točke (b) Uredbe (EU) br. 528/2012 ako se zadovolje određene specifikacije i uvjeti koji se odnose na njihovu uporabu.

               (6)

               Stoga je primjereno odobriti 2-metilizotiazol-3(2H)-on za uporabu u biocidnim proizvodima vrste 12, podložno određenim specifikacijama i uvjetima.

               (7)

               Budući da 2-metilizotiazol-3(2H)-on ispunjuje kriterije za razvrstavanje kao tvari koje izazivaju preosjetljivost kože potkategorije 1.A, kako su utvrđeni u Prilogu I. Uredbi (EZ) br. 1272/2008 Europskog parlamenta i Vijeća (3), predmete koji su tretirani 2-metilizotiazol-3(2H)-onom ili koji ga sadržavaju trebalo bi na prikladan način označiti pri stavljanju na tržište.

               (8)

               Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjenje novih zahtjeva.

               (9)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   2-metilizotiazol-3(2H)-on odobrava se kao aktivna tvar za uporabu u biocidnim proizvodima vrste 12, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. studenoga 2017.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.)

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebne odredbe

                  2-metilizotiazol-3(2H)-on

                  Kemijski naziv prema IUPAC-u:
                  2-metilizotiazol-3(2H)-on
                  EZ br.: 220-239-6
                  CAS br.: 2682-20-4

                  950 g/kg

                  1. travnja 2019.

                  31. ožujka 2029.

                  12

                  Odobrenja za biocidne proizvode podliježu sljedećim uvjetima:

                              1.

                              Pri ocjeni proizvoda posebna se pozornost mora posvetiti izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.

                              2.

                              S obzirom na rizike utvrđene za ocijenjene uporabe pri ocjeni proizvoda posebna se pozornost mora posvetiti sljedećem:

                                          (a)

                                          industrijskim i profesionalnim korisnicima;

                                          (b)

                                          površinskim vodama i pročišćavanju otpadnih voda.

                        Stavljanje na tržište tretiranih proizvoda podliježe sljedećem uvjetu:
                  Osoba odgovorna za stavljanje na tržište tretiranog proizvoda koji je tretiran 2-metilizotiazol-3(2H)-onom ili koji ga sadržava mora osigurati da su na oznaci tog tretiranog proizvoda navedene informacije iz članka 58. stavka 3. drugog podstavka Uredbe (EU) br. 528/2012.

         (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) 2017/1971 оd 26. listopada 2017. o razvrstavanju određene robe u kombiniranu nomenklaturu

text:
                  31.10.2017

                  HR

                  Službeni list Europske unije

                  L 281/11

            PROVEDBENA UREDBA KOMISIJE (EU) 2017/1971
      оd 26. listopada 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:

                  (1)

                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                  (2)

                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                  (3)

                  U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.

                  (4)

                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                  (5)

                  Mjere predviđene u ovoj Uredbi u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 26. listopada 2017.

               Za Komisiju,

               u ime predsjednika,

            Stephen QUEST

               Glavni direktor

               Glavna uprava za oporezivanje i carinsku uniju

         (1)  SL L 269, 10.10.2013., str. 1.

         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

         PRILOG

                     Opis robe

                     Razvrstavanje (oznaka KN)

                     Obrazloženje

                     (1)

                     (2)

                     (3)

                     Elektronički uređaj (takozvani SSD disk (Solid State Drive – pogon čvrstog stanja)) dimenzija otprilike 100 × 70 × 7 mm, formata veličine 2,5 inča i kapaciteta pohrane podataka od 128 GB.
                     Proizvod je elektronički uređaj za pohranu podataka na poluvodičkim elementima izrađen na arhitekturi čvrstog stanja s flash memorijom za pohranu podataka i dinamičkom memorijom s izravnim pristupom (DRAM).
                     Opremljen je sučeljem SATA (Serial Advanced Technology Attachment) koje omogućuje integraciju u stroj za automatsku obradu podataka, a upotrebljava se kao unutarnji uređaj za pohranu podataka.
                     (Vidjeti sliku) (*1).

                     8471 70 98

                     Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 5(C) uz poglavlje 84 i tekstom oznaka KN 8471 , 8471 70  i 8471 70 98 .
                     Uređaj ima objektivna obilježja, poput SATA sučelja, veličine i formata, koja su karakteristična za uređaje koji se prvenstveno upotrebljavaju u strojevima za automatsku obradu podataka te je uređaj moguće izravno spojiti na središnju procesorsku jedinicu i može prihvaćati ili slati podatke u obliku koji sustav može upotrebljavati. Razvrstavanje u tarifni broj 8523  kao poluvodički uređaj za pohranu podataka stoga se isključuje.
                     Uređaj se stoga razvrstava u oznaku KN 8471 70 98  kao ostale jedinice za pohranu za strojeve za automatsku obradu podataka.

            (*1)  Slika je samo informativne naravi.


title: Provedbena uredba Komisije (EU) 2017/2066 оd 13. studenoga 2017. o odobravanju praha sjemenki gorušice kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

text:
               14.11.2017

               HR

               Službeni list Europske unije

               L 295/43

         PROVEDBENA UREDBA KOMISIJE (EU) 2017/2066
   оd 13. studenoga 2017.
   o odobravanju praha sjemenki gorušice kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s člankom 13. stavkom 2.,
   budući da:

               (1)

               U skladu s člankom 23. stavkom 3. Uredbe (EZ) br. 1107/2009 Komisija je 6. lipnja 2016. primila zahtjev od subjekta Institut Technique de l'Agriculture Biologique (ITAB) (Francuska) za odobrenje praha sjemenki gorušice kao osnovne tvari. Uz navedeni zahtjev priložene su tražene informacije iz članka 23. stavka 3. drugog podstavka Uredbe (EZ) br. 1107/2009.

               (2)

               Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 20. siječnja 2017. Komisiji dostavila tehničko izvješće o prahu sjemenki gorušice (2). Komisija je 20. srpnja 2017. Stalnom odboru za bilje, životinje, hranu i hranu za životinje dostavila nacrt izvješća o pregledu (3) i nacrt ove Uredbe te pripremila njihove završne verzije za sastanak tog odbora održan 6. listopada 2017.

               (3)

               Dokumentacija koju je dostavio podnositelj zahtjeva pokazuje da prah sjemenki gorušice ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4). Osim toga, predmetna tvar nije prvenstveno namijenjena zaštiti bilja, ali je korisna za tu namjenu u sredstvu koje se sastoji od te tvari i vode. Stoga je treba smatrati osnovnom tvari.

               (4)

               Provedena ispitivanja pokazala su da se za prah sjemenki gorušice može očekivati da načelno ispunjava zahtjeve utvrđene člankom 23. Uredbe (EZ) br. 1107/2009, posebno u pogledu uporaba koje su ispitane i navedene u Komisijinu izvješću o pregledu. Stoga je primjereno odobriti prah sjemenki gorušice kao osnovnu tvar.

               (5)

               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete i ograničenja.

               (6)

               U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (5).

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Odobravanje osnovne tvari
   Tvar prah sjemenki gorušice, kako je navedena u Prilogu I., odobrava se kao osnovna tvar.
   Članak 2.
   Izmjene Provedbene uredbe (EU) br. 540/2011
   Provedbena uredba (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. studenoga 2017.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  EFSA, 2017. Technical report on the outcome of the consultation with Member States and EFSA on the basic substance application for mustard seeds powder from Sinapis alba (Brassica alba), Brassica juncea and Brassica nigra for use in plant protection as fungicide (Tehničko izvješće o rezultatima savjetovanja s državama članicama i EFSA-om o zahtjevu za odobrenje praha sjemenki gorušice od biljaka Sinapis alba (Brassica alba), Brassica juncea i Brassica nigra kao osnovne tvari za uporabu u sredstvima za zaštitu bilja kao fungicid). EFSA, povezana publikacija 2017:EN-1169. 35 str. doi:10.2903/sp.efsa.2017.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).

      (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      PRILOG I.

                  Uobičajeni naziv, identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Posebne odredbe

                  Prah sjemenki gorušice

                  Nije primjenjivo

                  Prehrambena kvaliteta

                  4. prosinca 2017.

                  Prah sjemenki gorušice mora se upotrebljavati u skladu s posebnim uvjetima navedenima u zaključcima izvješća o pregledu za prah sjemenki gorušice (SANTE/11309/2017), a posebno njegovim dodacima I. i II.

         (1)  Dodatni podaci o identifikaciji i specifikaciji te načinu uporabe osnovne tvari navedeni su u izvješću o pregledu.

      PRILOG II.
      U dijelu C Priloga Provedbenoj uredbi (EU) br. 540/2011 dodaje se sljedeći unos:

                     Broj

                     Uobičajeni naziv, identifikacijski brojevi

                     Kemijski naziv prema IUPAC-u

                     Čistoća (1)

                     Datum odobrenja

                     Posebne odredbe

                     „18

                     Prah sjemenki gorušice

                     Nije primjenjivo

                     Prehrambena kvaliteta

                     4. prosinca 2017.

                     Prah sjemenki gorušice mora se upotrebljavati u skladu s posebnim uvjetima navedenima u zaključcima izvješća o pregledu za prah sjemenki gorušice (SANTE/11309/2017), a posebno njegovim dodacima I. i II.”

         (1)  Dodatni podaci o identifikaciji i specifikaciji te načinu uporabe osnovne tvari navedeni su u izvješću o pregledu.


title: Provedbena uredba Komisije (EU) 2017/1964 оd 17. kolovoza 2017. o izmjeni Provedbene uredbe (EU) 2016/1239 u pogledu određenih pravila o rokovima i obavijestima o količinama obuhvaćenima dozvolama u sektoru riže (Tekst značajan za EGP. )

text:
               28.10.2017

               HR

               Službeni list Europske unije

               L 279/34

         PROVEDBENA UREDBA KOMISIJE (EU) 2017/1964
   оd 17. kolovoza 2017.
   o izmjeni Provedbene uredbe (EU) 2016/1239 u pogledu određenih pravila o rokovima i obavijestima o količinama obuhvaćenima dozvolama u sektoru riže
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 223. stavak 3. točke (b) i (c),
   budući da:

               (1)

               Provedbenom uredbom Komisije (EU) 2016/1239 (2) utvrđuju se pravila za primjenu Uredbe (EU) br. 1308/2013 u pogledu sustava uvoznih i izvoznih dozvola, uključujući one za rižu. Njome su utvrđena i detaljna pravila za obavijesti koje države članice šalju Komisiji.

               (2)

               Potrebno je razjasniti određena pravila o rokovima, uključujući ona za obavijesti o količinama proizvoda obuhvaćenima tarifnim kvotama.

               (3)

               Primjereno je uključiti obvezu država članica da obavješćuju Komisiju o količinama riže obuhvaćenima dozvolama, kako je bila utvrđena u prethodnim uredbama.

               (4)

               Provedbenu uredbu (EU) 2016/1239 trebalo bi stoga na odgovarajući način izmijeniti.

               (5)

               Zbog jasnoće i pravne sigurnosti ova bi Uredba trebala stupiti na snagu na isti dan kao i Delegirana uredba Komisije (EU) 2017/1965 (3) kojom se mijenja Delegirana uredba (EU) 2016/1237 (4) u vezi s obavijestima u sektoru riže.

               (6)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Provedbena uredba (EU) 2016/1239 mijenja se kako slijedi:

               1.

               Članak 3. mijenja se kako slijedi:

                           (a)

                           stavak 3. zamjenjuje se sljedećim:
                           „3.   Ako je u ovoj Uredbi utvrđeno razdoblje za postupke, a datum početka ili završetka je subota, nedjelja ili državni praznik kako je definirano u Uredbi (EEZ, Euratom) br. 1182/71:

                                       (a)

                                       primjenjivi datum početka sljedeći je radni dan i počinje u 00:00 sati, uzimajući u obzir službeno radno vrijeme ureda;

                                       (b)

                                       odstupajući od članka 3. stavka 2. točke (b) i članka 3. stavka 4. te Uredbe, primjenjivi datum završetka sljedeći je radni dan i završava u 13:00 sati po briselskom vremenu.”

                           (b)

                           dodaje se sljedeći stavak 4.:
                           „4.   Odstupajući od stavka 3., ako se za potrebe ove Uredbe primjenjuje rok za obavijest o količinama proizvoda obuhvaćenima zahtjevima za dozvole na temelju carinske kvote ili za obavijest o neiskorištenim količinama na temelju carinske kvote, taj rok završava istekom posljednjeg sata posljednjeg dana neovisno o tome je li taj dan subota, nedjelja ili državni praznik.”

               2.

               Umeće se sljedeći članak 19.a:
               „Članak 19.a
               Obavijesti o riži
               Države članice svaki dan obavješćuju Komisiju o sljedećem:

                           (a)

                           kada je riječ o uvoznim dozvolama koje nisu namijenjene upravljanju uvoznim carinskim kvotama, o ukupnim količinama obuhvaćenima izdanim dozvolama, prema podrijetlu i prema oznaci proizvoda;

                           (b)

                           kada je riječ o izvoznim dozvolama, o ukupnim količinama obuhvaćenima izdanim dozvolama, prema oznaci proizvoda.”

         Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. kolovoza 2017.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      (2)  Provedbena uredba Komisije (EU) 2016/1239 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća u pogledu sustava uvoznih i izvoznih dozvola (SL L 206, 30.7.2016., str. 44.).

      (3)  Delegirana uredba Komisije (EU) 2017/1965 оd 17. kolovoza 2017. o izmjeni Delegirane uredbe (EU) 2016/1237 u pogledu naravi i vrste informacija koje se dostavljaju za dozvole u sektoru riže (vidjeti stranicu 36. ovog Službenog lista).

      (4)  Delegirana uredba Komisije (EU) 2016/1237 od 18. svibnja 2016. o dopuni Uredbe (EU) br. 1308/2013 Europskog parlamenta i Vijeća u pogledu pravila o primjeni sustava uvoznih i izvoznih dozvola te o dopuni Uredbe (EU) br. 1306/2013 Europskog parlamenta i Vijeća u pogledu pravila o oslobađanju i zadržavanju sredstava osiguranja položenih za takve dozvole, o izmjeni uredaba Komisije (EZ) br. 2535/2001, (EZ) br. 1342/2003, (EZ) br. 2336/2003, (EZ) br. 951/2006, (EZ) br. 341/2007 i (EZ) br. 382/2008 te o stavljanju izvan snage uredaba Komisije (EZ) br. 2390/98, (EZ) br. 1345/2005, (EZ) br. 376/2008 i (EZ) br. 507/2008 (SL L 206, 30.7.2016., str. 1.).


title: Provedbena uredba Komisije (EU) 2017/1992 оd 6. studenoga 2017. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Slavonski kulen”/„Slavonski kulin” (ZOZP)

text:
               7.11.2017

               HR

               Službeni list Europske unije

               L 288/2

         PROVEDBENA UREDBA KOMISIJE (EU) 2017/1992
   оd 6. studenoga 2017.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Slavonski kulen”/„Slavonski kulin” (ZOZP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 15. stavak 1. i članak 52. stavak 3. točku (b),
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Hrvatske za registraciju naziva „Slavonski kulen”/„Slavonski kulin” kao zaštićene oznake zemljopisnog podrijetla (ZOZP) objavljen je u Službenom listu Europske unije
                   (2).

               (2)

               Komisija je 11. veljače 2016. zaprimila prigovor Slovenije. Obrazloženu izjavu o prigovoru Komisija je zaprimila 7. travnja 2016.

               (3)

               S obzirom na to da je taj prigovor smatrala prihvatljivim, Komisija je dopisom od 13. svibnja 2016. pozvala Hrvatsku i Sloveniju da provedu odgovarajuća savjetovanja tijekom razdoblja od tri mjeseca kako bi postigle međusobni dogovor u skladu sa svojim unutarnjim postupcima.

               (4)

               Dogovor među strankama nije postignut. Informacije o savjetovanjima provedenima između Hrvatske i Slovenije propisno su dostavljene Komisiji. Komisija bi stoga trebala donijeti odluku u skladu s postupkom iz članka 52. stavka 3. točke (b) Uredbe (EU) br. 1151/2012, uzimajući u obzir rezultate tih savjetovanja.

               (5)

               Komisija je ocijenila argumente navedene u obrazloženoj izjavi o prigovoru i informacijama koje su joj dostavljene u vezi sa savjetovanjima između zainteresiranih strana te je zaključila da bi se naziv „Slavonski kulen”/„Slavonski kulin” trebao registrirati kao zaštićena oznaka zemljopisnog podrijetla.

               (6)

               U skladu s člankom 10. stavkom 1. točkom (c) Uredbe (EU) br. 1151/2012 podnositelj prigovora tvrdio je da bi registracija naziva „Slavonski kulen”/„Slavonski kulin” kao zaštićene oznake zemljopisnog podrijetla ugrozila opstojnost identičnog naziva proizvoda koji je već bio zakonito na tržištu dulje od pet godina prije datuma objave iz članka 50. stavka 2. točke (a).

               (7)

               Prema tvrdnji podnositelja prigovora, slovenski proizvođač Celjske mesnine d.d. zakonito proizvodi i prodaje Slavonski kulen dulje od 25 godina uz prosječnu godišnju proizvodnju od oko 70 tona. Prodaja Slavonskog kulena proizvedenog u Sloveniji donosi godišnji prihod od približno 450 000 EUR, a zahvaljujući njegovoj visokoj kvaliteti, proizvodnja je u porastu. Dostavljeni su dokazi da se slovenski Slavonski kulen u posljednjih deset godina prodaje u Sloveniji i drugdje u EU-u (Austrija, Njemačka, Danska, Švedska, Hrvatska) te u trećim zemljama (Srbija, Bosna i Hercegovina).

               (8)

               Podnositelj prigovora tvrdi, a nisu dostavljeni nikakvi dokazi o suprotnom, da se naziv Slavonski kulen u Sloveniji nikada nije upotrebljavao s namjerom iskorištavanja ugleda naziva koji upućuje na proizvod iz Hrvatske te da potrošači nikada nisu dovedeni u zabludu u pogledu podrijetla proizvoda.

               (9)

               S obzirom na prethodno navedeno, registracijom naziva „Slavonski kulen”/„Slavonski kulin” kao ZOZP-a, te posljedičnom zabranom upotrebe tog naziva, ugrozila bi se opstojnost identičnog naziva proizvoda kojim se koristi društvo Celjske mesnine. Uvjeti za registraciju naziva „Slavonski kulen”/„Slavonski kulin” (ZOZP) nisu osporeni. Stoga taj naziv ispunjava uvjete za registraciju kao zaštićena oznaka zemljopisnog podrijetla.

               (10)

               Međutim, s obzirom na informacije navedene u slovenskom prigovoru, iz kojih je vidljivo da je Slavonski kulen proizveden u Sloveniji zakonito prisutan na tržištu pod tim nazivom dulje od pet godina, ali ne dulje od 25 godina, primjereno je odobriti slovenskom društvu Celjske mesnine d.d. prijelazno razdoblje od 5 godina tijekom kojeg može nastaviti upotrebljavati naziv čija se upotreba dovodi u pitanje registracijom te prilagoditi marketing svojih proizvoda.

               (11)

               Iako je zaštita odobrena za naziv „Slavonski kulen”/„Slavonski kulin” u cjelini, nezemljopisna komponenta tog naziva, „kulen”/„kulin”, kojom se označuje vrsta kobasica, može se nastaviti upotrebljavati u cijeloj Uniji, uključujući u prijevodu, pod uvjetom da se poštuju načela i pravila pravnog poretka Unije.

               (12)

               Na temelju prethodno navedenoga naziv„Slavonski kulen”/„Slavonski kulin” trebalo bi upisati u registar zaštićenih oznaka izvornosti i zaštićenih oznaka zemljopisnog podrijetla.

               (13)

               Mjere predviđene ovom Uredbom u skladu su s mišljenjem Odbora za politiku kakvoće poljoprivrednih proizvoda,

         DONIJELA JE OVU UREDBU:
   Članak 1.
   Naziv „Slavonski kulen”/„Slavonski kulin” (ZOZP) upisuje se u registar.
   Naziv iz prvog stavka odnosi se na proizvod iz razreda 1.2. Mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Naziv „kulen”/„kulin” može se i dalje upotrebljavati, uključujući u prijevodu, u cijeloj Europskoj uniji pod uvjetom da se poštuju načela i pravila pravnog poretka Unije.
   Članak 3.
   Slovensko društvo Celjske mesnine d.d. može nastaviti upotrebljavati pojam „Slavonski kulen” za označivanje proizvoda koji nije u skladu sa specifikacijom proizvoda „Slavonski kulen”/„Slavonski kulin” (ZOZP) tijekom razdoblja od pet godina od datuma stupanja na snagu ove Uredbe.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. studenoga 2017.

            Za Komisiju

            Predsjednik

         Jean-Claude JUNCKER

      (1)  SL L 343, 14.12.2012., str. 1.

      (2)  SL C 375, 12.11.2015., str. 9.

      (3)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2017/2205 оd 29. studenoga 2017. o detaljnim pravilima u vezi s postupcima za prijavljivanje vozila s većim ili opasnim nedostacima utvrđenima tijekom pregleda tehničke ispravnosti na cesti (Tekst značajan za EGP. )

text:
               30.11.2017

               HR

               Službeni list Europske unije

               L 314/3

         PROVEDBENA UREDBA KOMISIJE (EU) 2017/2205
   оd 29. studenoga 2017.
   o detaljnim pravilima u vezi s postupcima za prijavljivanje vozila s većim ili opasnim nedostacima utvrđenima tijekom pregleda tehničke ispravnosti na cesti
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2014/47/EU Europskog parlamenta i Vijeća od 3. travnja 2014. o pregledima tehničke ispravnosti na cesti gospodarskih vozila koja prometuju u Uniji i stavljanju izvan snage Direktive 2000/30/EZ (1), a posebno njezin članak 18. stavak 1.,
   budući da:

               (1)

               U skladu s člankom 18. stavkom 1. Direktive 2014/47/EU, u slučajevima u kojima su, među ostalim, na vozilu koje nije registrirano u državi članici pregleda pronađeni veći ili opasni nedostaci, kontaktna točka je dužna obavijestiti kontaktnu točku države članice u kojoj je vozilo registrirano o rezultatima pregleda vozila. Ta obavijest sadržava elemente izvješća o pregledu na cesti iz Priloga IV. koje mora sastaviti inspektor po završetku detaljnijeg pregleda u skladu s člankom 16. stavkom 2. Direktive 2014/47/EU.

               (2)

               Kako bi se olakšala komunikacija među nacionalnim kontaktnim točkama, Komisija mora donijeti detaljna pravila za provedbu postupka obavješćivanja.

               (3)

               U skladu s člankom 18. stavkom 1. Direktive 2014/47/EU obavijest bi se po mogućnosti trebala dostaviti putem nacionalnog elektroničkog registra iz članka 16. Uredbe (EZ) br. 1071/2009 Europskog parlamenta i Vijeća (2).

               (4)

               U članku 16. stavku 2. Uredbe (EZ) br. 1071/2009 utvrđen je minimalni obvezni sadržaj nacionalnih elektroničkih registara. Međutim, elementi izvješća o pregledu na cesti, kako su utvrđeni u Prilogu IV. Direktivi 2014/47/EU nisu obuhvaćeni tim minimalnim obveznim sadržajem.

               (5)

               U članku 16. stavku 5. Uredbe (EZ) br. 1071/2009 propisuje se da nacionalni elektronički registri moraju biti međusobno povezani.

               (6)

               Budući da je područje primjene članka 16. stavka 2. Uredbe (EZ) br. 1071/2009 ograničeno te je stoga ograničeno i područje primjene sustava europskog registra cestovnih prijevoznika (ERRU), obavješćivanje iz članka 18. stavka 1. Direktive 2014/47/EU nije moguće obavljati u okviru tog sustava s pomoću nacionalnih elektroničkih registara.

               (7)

               Međutim, kako bi se izbjegli nepotrebno administrativno opterećenje i troškovi, arhitekturu sustava ERRU trebalo bi iskoristiti za razvoj sustava razmjene poruka za potrebe obavješćivanja iz članka 18. stavka 1. Direktive 2014/47/EU.

               (8)

               Zajednička pravila za međusobno povezivanje sustavom ERRU utvrđena su Uredbom Komisije (EU) br. 1213/2010 (3).

               (9)

               Provedbenom uredbom Komisije (EU) 2016/480 (4) uvest će se znatne izmjene općih funkcionalnosti sustava ERRU i od 30. siječnja 2019. zamijeniti Uredbu Komisije (EU) br. 1213/2010. Sustav za razmjenu poruka koji se upotrebljava za pregled na cesti (RSI) temeljit će se na općim funkcionalnostima sustava ERRU.

               (10)

               Kako bi se ograničili administrativno opterećenje i postupci te osigurala dosljednost, potrebno je da se sustav za razmjenu poruka koji se upotrebljava za obavješćivanje nakon RSI-ja također počne primjenjivati od 30. siječnja 2019.

               (11)

               Obrada svih osobnih podataka u skladu s Direktivom 2014/47/EU podliježe odredbama o zaštiti osobnih podataka, a posebno odredbama Direktive 95/46/EZ Europskog parlamenta i Vijeća (5). Države članice trebaju posebno uvesti odgovarajuće sigurnosne mjere za sprječavanje zlouporabe osobnih podataka.

               (12)

               Ako je primjenjivo, odredbe o zaštiti osobnih podataka utvrđene Uredbom (EZ) br. 45/2001 Europskog parlamenta i Vijeća (6) primjenjuju se na obradu svih osobnih podataka u skladu s Direktivom 2014/47/EU Europskog parlamenta i Vijeća.

               (13)

               Mjere predviđene ovom Uredbom u skladu su s mišljenjem Odbora osnovanog u skladu s člankom 19. stavkom 1. Direktive 2014/45/EU (7),

         DONIJELA JE OVU UREDBU:
   Članak 1.
   Predmet
   Ovom se Uredbom utvrđuju pravila koja se primjenjuju na prijavljivanje rezultata pregleda tehničke ispravnosti na cesti (RSI) gospodarskih vozila s većim ili opasnim nedostacima primjenom sustava RSI iz članka 3.
   Članak 2.
   Definicije
   Zajedno s definicijama iz Uredbe (EU) 2016/480, za potrebe ove Uredbe primjenjuju se sljedeće definicije:

               (1)

               „poruka o RSI-u” znači obavijest nakon detaljnijeg pregleda tehničke ispravnosti na cesti iz članka 10. stavka 3. Direktive 2014/47/EU poslana primjenom sustava RSI ili druge sigurne mreže u strukturiranom obliku kako je utvrđeno u Prilogu ovoj Uredbi.

               (2)

               „detaljnije izvješće o RSI-u” znači dokument izdan nakon detaljnijeg pregleda tehničke ispravnosti na cesti iz članka 16. stavka 2. Direktive 2014/47/EU.

               (3)

               „država članica registracije” znači država članica u kojoj je vozilo registrirano ili, u slučaju da vozilo ne podliježe registraciji na temelju nacionalnog zakonodavstva, u kojoj je stavljeno u uporabu.

         Članak 3.
   Sustav RSI
   1.   Komisija uspostavlja sustav za razmjenu poruka (sustav RSI) primjenom arhitekture sustava razmjene poruka europskog registra cestovnih prijevoznika u skladu s Uredbom (EU) 2016/480. Sustavom RSI olakšava se obveza obavješćivanja iz članka 18. stavka 1. Direktive 2014/47/EU.
   2.   Sustav RSI mora ispunjavati tehničke specifikacije utvrđene u Prilogu I., Prilogu III. točkama 1. i 2. te prilozima V., VI. i VII. Uredbi (EU) 2016/480 i u Prilogu ovoj Uredbi.
   Članak 4.
   Obavješćivanje
   1.   Kontaktna točka države članice koja je obavila pregled tehničke ispravnosti na cesti odmah obavješćuje državu članicu registracije o rezultatima pregleda.
   2.   Država članica koja provodi pregled tehničke ispravnosti na cesti obavješćuje državu članicu registracije primjenom sustava RSI u skladu s postupcima i tehničkim zahtjevima utvrđenima u Prilogu.
   Članak 5.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 30. lipnja 2020.
   Međutim, članak 4. stavak 1. primjenjuje se od 20. svibnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2017.

            Za Komisiju

            Predsjednik

         Jean-Claude JUNCKER

      (1)  SL L 127, 29.4.2014., str. 134.

      (2)  Uredba (EZ) br. 1071/2009 Europskog parlamenta i Vijeća od 21. listopada 2009. o uspostavljanju zajedničkih pravila koja se tiču uvjeta za obavljanje djelatnosti cestovnog prijevoznika te stavljanju izvan snage Direktive Vijeća 96/26/EZ (SL L 300, 14.11.2009., str. 51.).

      (3)  Uredba Komisije (EU) br. 1213/2010 od 16. prosinca 2010. o uspostavljanju zajedničkih pravila o međusobnom povezivanju nacionalnih elektroničkih registara cestovnih prijevoznika (SL L 335, 18.12.2010., str. 21.)

      (4)  Provedbena uredba Komisije (EU) 2016/480 оd 1. travnja 2016. o uspostavljanju zajedničkih pravila za međusobno povezivanje nacionalnih elektroničkih registara cestovnih prijevoznika i stavljanju izvan snage Uredbe (EU) br. 1213/2010 (SL L 87, 2.4.2016., str. 4.).

      (5)  Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995., str. 31.).

      (6)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (7)  Direktiva 2014/45/EU Europskog parlamenta i Vijeća od 3. travnja 2014. o periodičnim tehničkim pregledima motornih vozila i njihovih priključnih vozila te stavljanju izvan snage Direktive 2009/40/EZ (SL L 127, 29.4.2014., str. 51.).

      PRILOG

         Minimalni zahtjevi za sadržaj XML poruka

      1.   Zaglavlje

      Sve XML poruke koje se razmjenjuju u sustavu moraju imati isto zaglavlje radi identifikacije pošiljatelja, primatelja, datuma i vremena slanja te određenih tehničkih podataka.

                  „Common Header” (Standardno zaglavlje)

                  Obvezno

                  „Version” (Verzija)

                  Službena verzija XML specifikacija navodi se u nazivnom prostoru (namespace) definiranom u datoteci s XML definicijom sustava (XSD) i u atributu verzija u elementu zaglavlja svake XML poruke. Broj verzije („n.m”) definira se kao fiksna vrijednost pri svakom generiranju XSD-a.

                  Da

                  „Test Identifier” (Ispitni identifikator)

                  Neobvezna identifikacijska oznaka za ispitivanje. Inicijator ispitivanja popunjava identifikacijsku oznaku i svi sudionici u radnom tijeku prosljeđuju odnosno vraćaju istu identifikacijsku oznaku. U produkciji se ignorira i ne upotrebljava ako je navedena.

                  Ne

                  „Technical Identifier” (Tehnički identifikator)

                  Univerzalni jedinstveni identifikator (UUID) za jedinstvenu identifikaciju svake pojedinačne poruke. Pošiljatelj generira UUID i popunjava ovaj atribut. Ti se podaci ne upotrebljavaju ni u kakvom poslovnom svojstvu.

                  Da

                  „Workflow Identifier” (Identifikator radnog tijeka)

                  Identifikator radnog tijeka je univerzalni jedinstveni identifikator (UUID) i generira ga država članica koja upućuje zahtjev. Ta se identifikacijska oznaka zatim upotrebljava u svim porukama za povezivanje radnog tijeka.

                  Da

                  „Sent At” (Vrijeme slanja)

                  Datum i vrijeme kada je poruka poslana u formatu koordiniranog svjetskog vremena (UTC).

                  Da

                  „Timeout” (Prekoračenje vremena)

                  Neobavezni atribut datuma i vremena (u UTC formatu). Tu vrijednost utvrđuje čvorište za proslijeđene zahtjeve. Time se državu članicu koja odgovara na zahtjev obavješćuje o trenutku prekoračenja vremena za zahtjev. Vrijednost nije obavezna, tako da se ista definicija zaglavlja može upotrebljavati za sve vrste poruka neovisno o tome je li atribut vrijednosti prekoračenja vremena (timeoutValue) potreban ili ne.
                  NE UPOTREBLJAVA SE jer šaljemo samo obavijesti i ne očekujemo odgovor.

                  Ne

                  „From” (Pošiljatelj)

                  Oznaka ISO 3166-1 Alpha 2 za državu članicu koja šalje poruku ili „EU” („EU” se upotrebljava za slanje poruka o pogrešci iz čvorišta).

                  Da

                  „To” (Primatelj)

                  Oznaka ISO 3166-1 Alpha 2 za državu članicu koja prima poruku ili „EU” („EU” se upotrebljava za slanje poruka o pogrešci u čvorište).

                  Da

            2.   Detaljnije izvješće

      U slučaju obavješćivanja o rezultatima detaljnijeg pregleda tehničke ispravnosti na cesti, poruka o RSI-u i automatska poruka o primitku sastavljaju se kako je opisano u nastavku.
      Kako bi se olakšalo obavješćivanje, popis stavki iz Priloga IV., razlozi za proglašenje neispravnosti i procjena nedostataka utvrđeni u Prilogu II. Direktive 2014/47/EU uključuju se u poruku o RSI-u kao neobvezni sadržaj.
      Poruke o RSI-u uvijek šalje država članica pregleda državi članici registracije. Primitak poruke o RSI-u se ne odbija.
      Poruka o primitku služi za potvrdu primitka poruke o obavješćivanju.

                  „RSI Notification Request” (Zahtjev za obavijest o RSI-u)

                  Obvezno

                  „Business Case Identifier” (Identifikator predmeta)

                  Serijski ili referentni broj za identifikaciju svakog pojedinačnog predmeta.
                  Identifikator predmeta može se upotrijebiti za održavanje veze ako se u radnom tijeku upotrebljava više poruka za obradu istog slučaja, primjerice za inicijalno obavješćivanje i kasnije detaljno izvješćivanje, oba u odnosu na isti predmet.
                  (Tekst)

                  Da

                  „Sending Authority” (Tijelo pošiljatelj)

                  Nadležno tijelo koje izdaje poruku o RSI-u.
                  (Tekst)

                  Da

                     „RSI Details” (Podaci o RSI-u)

                     Da

                  „RSI Identifier” (Identifikacija RSI-a)

                  Jedinstvena identifikacijska oznaka RSI-a u državi članici pregleda.
                  Olakšava komunikaciju i državi članici registracije omogućuje upućivanje zahtjeva za više podataka od države članice pregleda, koja ju može upotrijebiti za pretraživanje u bazi podataka.
                  (Tekst)

                  Ne

                  „Location” (Lokacija)

                  Mjesto gdje je obavljen RSI. Mogu biti točne koordinate, općina, grad itd.
                  (Tekst)

                  Da

                  „Date/Time” (Datum/vrijeme)

                  Datum RSI-a u formatu ISO 8601 UTC (GGGG-MM-DDThh:mm:ssZ)

                  Da

                  „Inspector” (Inspektor)

                  Ime službenika, inspektora ili tijela koje je obavilo RSI.
                  (Tekst)

                  Da

                     „Vehicle Details” (Podaci o vozilu)

                     Da

                  „Category” (Kategorija)

                  Kategorija vozila.

                              —

                              N2 (od 3,5 do 12 t)

                              —

                              N3 (iznad 12 t)

                              —

                              O3 (od 3,5 do 12 t)

                              —

                              O4 (iznad 10 t)

                              —

                              M2 (> 9 sjedala do 5 t)

                              —

                              M3 (> 9 sjedala iznad 5 t)

                              —

                              T5

                              —

                              T1b

                              —

                              T2b

                              —

                              T3b

                              —

                              T4.1b

                              —

                              T4.2b

                              —

                              T4.3b

                              —

                              Druga kategorija vozila

                        (popis omogućuje odabir, ali samo jedne stavke)

                  Da

                  „Other category” (Druga kategorija)

                  Navedite drugu kategoriju:

                              —

                              M1, N1, O1, O2, T1a, T2a, T3a, T4a, T4.1a, T4.2a, T4.3a, C, R1a, R1b, R2a, R2b, R3a, R3b, R4a, R4b, S1a, S1b, S2a, S2b, L1e, L2e, L3e, L4e, L5e, L6e, L7e

                        (popis omogućuje odabir, ali samo jedne stavke, samo ako je odabrana „Druga kategorija” te nije obavezno)

                  Ne

                  „Registration” (Registracija)

                  Registracijski broj vozila.
                  (Tekst)

                  Da

                  „VIN” (Identifikacijski broj vozila)

                  Identifikacijski broj vozila.
                  (Tekst)

                  Da

                  „Odometer” (Brojač kilometara)

                  Očitanje brojača kilometara vozila tijekom RSI-a.
                  VAŽNO: Ovo je polje nužno ispuniti ako je brojač kilometara ugrađen, u protivnom se upisuje „0”.
                  (Broj)

                  Da

                     „Transport Undertaking/Holder Details” (Podaci o prijevozniku/nositelju)

                     Da (nužno upisati podatke za jedno od ponuđenog, prijevoznika ili nositelja)

                     „Transport Undertaking” (Prijevoznik)

                     Da (samo za prijevoznika)

                  „Undertaking Name” (Naziv prijevoznika)

                  Naziv prijevoznog poduzeća.
                  (Tekst)

                  Da

                  „Undertaking Address” (Adresa prijevoznika)

                  Adresa prijevoznika (adresa, poštanski broj, mjesto, država).
                  (Tekst)

                  Da

                  „Undertaking Community Licence” (Prijevoznikova licencija Zajednice)

                  Broj licencije Zajednice (u skladu s uredbama (EZ) br. 1072/2009 i (EZ) br. 1073/2009)
                  VAŽNO: Ako je licencija Zajednice poznata mora se ispuniti.
                  (Tekst)

                  Da

                     „Holder” (Nositelj, ako nema prijevoznika)

                     Da (samo ako je nositelj)

                     „Company” (Poduzeće)

                     Da (samo ako je nositelj poduzeće)

                  „Name” (Naziv)

                  Naziv poduzeća nositelja
                  (Tekst)

                  Da

                  „Address” (Adresa)

                  Adresa poduzeća nositelja (adresa, poštanski broj, grad, zemlja).
                  (Tekst)

                  Da

                     „Natural person” (Fizička osoba)

                     Da (samo ako je nositelj fizička osoba)

                  „Family Name” (Prezime)

                  Prezime nositelja.
                  (Tekst)

                  Da

                  „First Name” (Ime)

                  Ime nositelja.
                  (Tekst)

                  Da

                  „Address” (Adresa)

                  Adresa nositelja (adresa, poštanski broj, grad, zemlja).
                  (Tekst)

                  Da

                  „Registration certificate” (Potvrda o registraciji)

                  Broj „Potvrde o registraciji”:

                  Ne

                     „Driver Details” (Podaci o vozaču)

                     Da

                  „Family Name” (Prezime)

                  Prezime vozača.
                  (Tekst)

                  Da

                  „First Name” (Ime)

                  Ime(na) vozača.
                  (Tekst)

                  Da

                  „Driving Licence” (Vozačka dozvola)

                  Broj vozačke dozvole vozača. Ako je moguće, radi bolje identifikacije.
                  (Tekst)

                  Ne

                  „Driving Licence country” (Država vozačke dozvole)

                  Oznaka zemlje u kojoj je izdana vozačka dozvola u dvoslovnom obliku ISO 3166-1 alpha 2.

                  Ne

                     „Checked item” (Provjerena stavka)

                     (ovaj se odjeljak mora ponoviti za svaku provjerenu stavku; obvezno za poruke o RSI-u, a zatim se barem jedna stavka mora označiti kao provjerena)

                     Da

                  „Item” (Stavka)

                  Stavke utvrđene u popisu stavki iz Priloga IV. Direktivi 2014/47/EU.
                  Ako je stavka odabrana, to znači da je pregledana.
                  Stavke popisa:

                              (0)

                              Identifikacija

                              (1)

                              Uređaji za kočenje

                              (2)

                              Upravljanje

                              (3)

                              Vidljivost

                              (4)

                              Svjetlosna oprema i električni sustav

                              (5)

                              Osovine, kotači, gume, ovjes

                              (6)

                              Šasija i dijelovi pričvršćeni za šasiju

                              (7)

                              Ostala oprema uključujući tahograf i uređaj za ograničavanje brzine

                              (8)

                              Štetna djelovanja uključujući emisije i curenje goriva i/ili ulja

                              (9)

                              Dopunska ispitivanja za vozila kategorija M2 i M3

                              (10)

                              Osiguranje tereta

                        (popis omogućuje odabir, ali samo jedne stavke)

                  Da

                  „Failed?” (Ne zadovoljava?)

                  Rezultat provjere za svaku provjerenu stavku (zadovoljava/ne zadovoljava): „True” (Točno) ako ne zadovoljava
                  (True/False) (Točno/Netočno)

                  Da

                     „Checked item detail” (Podaci o pregledanoj stavci)

                     (ako je rezultat „ne zadovoljava”, za svaku se provjerenu stavku ovaj odjeljak ponavlja za svaki utvrđeni nedostatak)

                     Ne (samo ako je rezultat „ne zadovoljava”, ali nije obvezno navesti više podataka)

                  „Reason for failure” (Razlozi za proglašenje neispravnosti)

                  Za svaku „Provjerenu stavku” za koju je rezultat „Ne zadovoljava” (Checked item = Failed) pojedinosti o nedostatku kako je definirano u Prilogu II. Direktive 2014/47/EU.
                  Stavke popisa:

                              —

                                 0.1.a IDENTIFIKACIJA VOZILA > broj registracijskih pločice (ako je potrebno prema zahtjevima) > registracijske pločice koje nedostaju ili nisu dovoljno pričvršćene i lako bi mogle otpasti.

                              —

                                 1.1.1.a UREĐAJI ZA KOČENJE > mehaničko stanje i rad > papučica radne kočnice/ručna poluga > presnažno stegnut pivot ručne poluge.

                              —

                                 6.2.5.a.1 ŠASIJA I DIJELOVI PRIČVRŠĆENI ZA ŠASIJU > kabina i karoserija > sjedalo vozača > sjedalo s neispravnom strukturom.

                              —

                              itd.

                        (popis omogućuje odabir, ali samo jedne stavke, no ako postoji više nedostataka ovaj se pododjeljak ponavlja za svaki nedostatak)

                     Ocjena neispravnosti nije navedena, poznata je u skladu s Prilogom II. Direktivi 2014/47/EU.

                     VAŽNO: U Prilogu II. neki razlozi za neispravnost nisu označeni brojem, primjerice 6.2.5.a obuhvaća dvije mogućnosti te se u sustavu moraju označiti brojevima 1 i 2 kako bi bilo jasno na koju se upućujemo.

                  Da

                  „Rectified?” (Nedostatak uklonjen?)

                  Je li nedostatak uklonjen u državi članici pregleda? „True = Yes” (Točno = Da)
                  (True/False) (Točno/Netočno)

                  Ne

                     „Result of inspection” (Rezultat pregleda)

                     Da

                  „Result of inspection” (Rezultat pregleda)

                  Rezultat RSI-a (zadovoljava/ne zadovoljava): „True” (Točno) ako zadovoljava
                  (True/False) (Točno/Netočno)

                  Da

                  „Prohibition or Restriction” (Zabrana ili ograničenje)

                  Zabrana ili ograničenje daljnje uporabe vozila koje ima opasne nedostatke.
                  (True/False) (Točno/Netočno)

                  Da

                  „PTI Requested?” (Zatražen periodični tehnički pregled?)

                  Je li država članica pregleda zatražila od države članice registracije obavljanje periodičnog tehničkog pregleda? „True = Yes” (Točno = Da)
                  (True/False) (Točno/Netočno)

                  Da

                  „RSI Notification Acknowledgement” (Potvrda primitka obavijesti o RSI-u)
                  (šalje se automatski)

                  Obvezno

                  „Status Code” (Oznaka statusa)

                  Oznaka statusa potvrde.
                  (popis omogućuje odabir, ali samo jedne stavke)

                  Da

                  „Status Message” (Poruka o statusu)

                  Dodatne napomene o oznaci statusa.
                  (Tekst)

                  Ne


title: Provedbena uredba Komisije (EU) 2018/267 оd 19. veljače 2018. o razvrstavanju određene robe u kombiniranu nomenklaturu

text:
               23.2.2018

               HR

               Službeni list Europske unije

               L 51/8

         PROVEDBENA UREDBA KOMISIJE (EU) 2018/267
   оd 19. veljače 2018.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

               (3)

               U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuće oznake KN iz stupca (2).

               (4)

               Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za carinski zakonik,

         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznake KN iz stupca (2) te tablice.
   Članak 2.
   U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. veljače 2018.

            Za Komisiju,

            u ime predsjednika,

         Stephen QUEST

            Glavni direktor

            Glavna uprava za oporezivanje i carinsku uniju

      (1)  SL L 269, 10.10.2013., str. 1.

      (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

      PRILOG

                  Opis robe

                  Razvrstavanje (oznaka KN)

                  Obrazloženje

                  (1)

                  (2)

                  (3)

                              1.

                              Proizvod (takozvani „masterbatch”) u obliku termoplastičnih peleta koji se sastoje od:

                                          —

                                          ulja lavande,

                                          —

                                          ulja paprene metvice,

                                          —

                                          citronelala,

                                          —

                                          natrijeva benzoata,

                                          —

                                          polimera (etilen-vinil-acetata (EVA) ili polietilena niske gustoće (LDPE)).

                                    Proizvod se upotrebljava kao sirovinski materijal za dodavanje eteričnih ulja tijekom procesa transformacije plastike. Svrha je spriječiti da određene životinje grizu i oštećuju gotove plastične proizvode.

                  3302 90 90

                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 2 uz poglavlje 33 i nazivima oznaka KN 3302 , 3302 90  i 3302 90 90 .
                  Razvrstavanje u tarifni broj 3901  isključeno je jer polimerni sadržaj proizvoda (EVA ili LDPE) služi samo kao nosač eteričnih ulja.
                  Eterična ulja glavna su komponenta i daju proizvodu njegovu bitnu značajku (tj. svojstvo odvraćanja glodavaca, termita i drugih životinja).
                  Proizvod se stoga razvrstava u oznaku KN 3302 90 90  kao ostale mješavine mirisnih tvari i mješavine na osnovi jedne ili više tih tvari, vrsta koje se rabi kao sirovine u industriji.

                              2.

                              Proizvod (takozvani „masterbatch”) u obliku termoplastičnih peleta koji se sastoje od:

                                          —

                                          permetrina (ISO);

                                          —

                                          ulja timola;

                                          —

                                          ulja eugenola,

                                          —

                                          ulja citrala,

                                          —

                                          denatonium benzoata,

                                          —

                                          derivata benzojeve kiseline,

                                          —

                                          lidokaina (INN),

                                          —

                                          polimera (etilen-vinil-acetata (EVA) ili polietilena niske gustoće (LDPE)).

                                    Proizvod se upotrebljava kao sirovinski materijal za dodavanje insekticida tijekom procesa transformacije plastike. Svrha je spriječiti da termiti grizu i oštećuju gotove plastične proizvode.

                  3808 91 10

                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 3808 , 3808 91  i 3808 91 10 .
                  Razvrstavanje u tarifni broj 3901  isključeno je jer polimerni sadržaj proizvoda (EVA ili LDPE) služi samo kao nosač insekticida.
                  Razvrstavanje u tarifni broj 3302  isključeno je jer su u proizvodu prisutni samo tragovi eteričnih ulja (timol, eugenol i citral). Stoga oni ne utječu znatno na bitnu značajku proizvoda. Glavna je komponenta insekticid (permetrin (ISO)), koji proizvodu daje njegovu bitnu značajku (tj. djelovanje protiv termita).
                  Proizvod se stoga razvrstava u oznaku KN 3808 91 10  kao insekticidi na temelju piretroida.


title: Provedbena uredba Komisije (EU) 2018/265 оd 16. veljače 2018. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Squacquerone di Romagna” (ZOI)

text:
               23.2.2018

               HR

               Službeni list Europske unije

               L 51/5

         PROVEDBENA UREDBA KOMISIJE (EU) 2018/265
   оd 16. veljače 2018.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Squacquerone di Romagna” (ZOI)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Squacquerone di Romagna”, registriranu u skladu s Uredbom Komisije (EU) br. 679/2012 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Squacquerone di Romagna” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. veljače 2018.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Provedbena uredba Komisije (EU) br. 679/2012 od 24. srpnja 2012. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Squacquerone di Romagna (ZOI)) (SL L 198, 25.7.2012., str. 6.).

      (3)  SL C 368, 28.10.2017., str. 16.


title: Provedbena uredba Komisije (EU) 2018/268 оd 21. veljače 2018. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
               23.2.2018

               HR

               Službeni list Europske unije

               L 51/11

         PROVEDBENA UREDBA KOMISIJE (EU) 2018/268
   оd 21. veljače 2018.
   o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredbi Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
   budući da:

               (1)

               Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

               (3)

               Uredbu (EZ) br. 1484/95 stoga bi trebalo na odgovarajući način izmijeniti.

               (4)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. veljače 2018.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 150, 20.5.2014., str. 1.

      (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

      PRILOG
      „
            PRILOG I.

                        Oznaka KN

                        Opis robe

                        Reprezentativna cijena
                        (EUR/100 kg)

                        Jamstvo iz članka 3.
                        (EUR/100 kg)

                        Podrijetlo (1)

                        0207 12 10

                        Trupovi peradi vrste Gallus domesticus pod nazivom ‚70 % piletina’, smrznuti

                        116,8

                        0

                        AR

                        0207 12 90

                        Trupovi peradi vrste Gallus domesticus pod nazivom ‚65 % piletina’, smrznuti

                        132,1

                        0

                        AR

                        118,7

                        0

                        BR

                        0207 14 10

                        Rezani dijelovi peradi vrste Gallus domesticus bez kostiju, smrznuti

                        244,4

                        17

                        AR

                        225,4

                        22

                        BR

                        314,4

                        0

                        CL

                        255,8

                        13

                        TH

                        0207 27 10

                        Rezani dijelovi puretine bez kostiju, smrznuti

                        320,5

                        0

                        BR

                        314,7

                        0

                        CL

                        0408 91 80

                        Jaja bez ljuske, sušena

                        446,6

                        0

                        AR

                        1602 32 11

                        Pripravci nekuhane peradi vrste Gallus domesticus

                        224,3

                        19

                        BR

                  ”

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).


title: Provedbena uredba Komisije (EU) 2018/244 оd 15. veljače 2018. o odobrenju tvari vanilil aceton i 4-(4-metoksifenil) butan-2-on kao dodataka hrani za životinje za sve životinjske vrste i uskraćivanju odobrenja tvari 1-feniletan-1-ol (Tekst značajan za EGP. )

text:
                  23.2.2018

                  HR

                  Službeni list Europske unije

                  L 53/81

            PROVEDBENA UREDBA KOMISIJE (EU) 2018/244
      оd 15. veljače 2018.
      o odobrenju tvari vanilil aceton i 4-(4-metoksifenil) butan-2-on kao dodataka hrani za životinje za sve životinjske vrste i uskraćivanju odobrenja tvari 1-feniletan-1-ol
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. te uredbe predviđena je ponovna procjena dodataka odobrenih u skladu s Direktivom Vijeća 70/524/EEZ (2).

            DONIJELA JE OVU UREDBU:
      Članak 1.
      Odobrenje
      Tvari navedene u Prilogu, koje pripadaju kategoriji dodataka „osjetilni dodaci” i funkcionalnoj skupini „aromatske tvari”, odobravaju se kao dodaci hrani za životinje pod uvjetima utvrđenima u tom prilogu.
      Članak 2.
      Odbijanje odobrenja
      Uskraćuje se odobrenje tvari 1-feniletan-1-ol kao dodatka koji pripada kategoriji dodataka „osjetilni dodaci” i funkcionalnoj skupini „aromatske tvari”.
      Članak 3.
      Prijelazne mjere
      1.   Tvari vanilil aceton, 4-(4-metoksifenil) butan-2-on i 1-feniletan-1-ol i premiksi koji te tvari sadržavaju, a koji su proizvedeni i označeni prije 15. rujna 2018., u skladu s pravilima primjenjivima prije 15. ožujka 2018., mogu se nastaviti stavljati na tržište i upotrebljavati dok se ne potroše postojeće zalihe.
      2.   Krmiva i krmne smjese koji sadržavaju tvari vanilil aceton, 4-(4-metoksifenil) butan-2-on i 1-feniletan-1-ol, a koji su proizvedeni i označeni prije 15. ožujka 2019., u skladu s pravilima primjenjivima prije 15. ožujka 2018., mogu se stavljati na tržište i upotrebljavati dok se ne potroše postojeće zalihe ako su namijenjeni životinjama koje služe za proizvodnju hrane.
      3.   Krmiva i krmne smjese koji sadržavaju tvari vanilil aceton, 4-(4-metoksifenil) butan-2-on i 1-feniletan-1-ol, a koji su proizvedeni i označeni prije 15. ožujka 2020., u skladu s pravilima primjenjivima prije 15. ožujka 2018., mogu se stavljati na tržište i upotrebljavati dok se ne potroše postojeće zalihe ako su namijenjeni životinjama koje ne služe za proizvodnju hrane.
      Članak 4.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 15. veljače 2018.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

         (3)  EFSA Journal 2016.;14(8):4557

         PRILOG

                     Identifikacijski broj dodatka

                     Ime nositelja odobrenja

                     Dodatak

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     mg aktivne tvari po kg potpune krmne smjese s udjelom vlage od 12 %

                        Kategorija: osjetilni dodaci. Funkcionalna skupina: aromatske tvari.

                     2b07005

                     —

                     vanilil aceton

                        Sastav dodatka

                     vanilil aceton

                        Karakteristike aktivne tvari

                     vanilil aceton
                     Proizveden kemijskom sintezom
                     Čistoća: najmanje 95 % sadržaja
                     Kemijska formula: C11H14O3

                     CAS broj: 122-48-5
                     Flavis br.: 07.005

                        Metoda analize
                         (1)

                     Za utvrđivanje vanilil acetona u dodatku hrani za životinje i aromatskim premiksima za hranu za životinje:
                     plinska kromatografija – masena spektrometrija s vremenom zadržavanja GC-MS-RTL.

                     Sve životinjske vrste

                     —

                     —

                     —

                                 1.

                                 Dodatak se u hranu za životinje unosi u obliku premiksa.

                                 2.

                                 U uputama za uporabu dodatka i premiksâ potrebno je navesti uvjete skladištenja i trajanja.

                                 3.

                                 Najveća preporučena količina aktivne tvari iznosi 5 mg/kg potpune krmne smjese s udjelom vlage od 12 %.

                                 4.

                                 Na oznaci dodatka potrebno je navesti sljedeće:
                                 „Najveća preporučena količina aktivne tvari u potpunoj krmnoj smjesi s udjelom vlage od 12 % iznosi: 5 mg/kg.”

                                 5.

                                 Na oznaci premiksâ i pri označivanju krmiva i krmnih smjesa potrebno je navesti funkcionalnu skupinu, identifikacijski broj, naziv i dodanu količinu aktivne tvari ako je količina aktivne tvari u potpunoj krmnoj smjesi s udjelom vlage od 12 % veća od: 5 mg/kg.

                                 6.

                                 Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti od udisanja odnosno doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe, zaštitne naočale i rukavice.

                     15.3.2028.

                     2b07029

                     —

                     4-(4-metoksifenil) butan-2-on

                        Sastav dodatka

                     4-(4-metoksifenil) butan-2-on

                        Karakteristike aktivne tvari

                     4-(4-metoksifenil) butan-2-on
                     Proizveden kemijskom sintezom
                     Čistoća: najmanje 96 % sadržaja
                     Kemijska formula: C11H14O2

                     CAS broj: 104-20-1
                     FLAVIS br. 07.029

                        Metoda analize
                         (1)

                     Za utvrđivanje 4-(4-metoksifenil) butana-2-on u dodatku hrani za životinje i aromatskim premiksima za hranu za životinje:
                     plinska kromatografija – masena spektrometrija s vremenom zadržavanja GC-MS-RTL.

                     Sve životinjske vrste

                     —

                     —

                     —

                                 1.

                                 Dodatak se u hranu za životinje unosi u obliku premiksa.

                                 2.

                                 U uputama za uporabu dodatka i premiksâ potrebno je navesti uvjete skladištenja i trajanja.

                                 3.

                                 Najveća preporučena količina aktivne tvari iznosi 5 mg/kg potpune krmne smjese s udjelom vlage od 12 %.

                                 4.

                                 Na oznaci dodatka potrebno je navesti sljedeće:
                                 „Najveća preporučena količina aktivne tvari u potpunoj krmnoj smjesi s udjelom vlage od 12 % iznosi: 5 mg/kg.”

                                 5.

                                 Na oznaci premiksâ i pri označivanju krmiva i krmnih smjesa potrebno je navesti funkcionalnu skupinu, identifikacijski broj, naziv i dodanu količinu aktivne tvari ako je količina aktivne tvari u potpunoj krmnoj smjesi s udjelom vlage od 12 % veća od: 5 mg/kg.

                                 6.

                                 Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti od udisanja odnosno doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe, zaštitne naočale i rukavice.

                     15.3.2028.

            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2018/246 оd 15. veljače 2018. o odobravanju linalool oksida kao dodatka hrani za sve životinjske vrste osim riba (Tekst značajan za EGP. )

text:
                  23.2.2018

                  HR

                  Službeni list Europske unije

                  L 53/105

            PROVEDBENA UREDBA KOMISIJE (EU) 2018/246
      оd 15. veljače 2018.
      o odobravanju linalool oksida kao dodatka hrani za sve životinjske vrste osim riba
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. te uredbe predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                  (2)

                  Linalool oksid odobren je Direktivom 70/524/EEZ kao dodatak hrani za sve životinjske vrste. Ta je tvar nakon toga unesena u registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.

                  (3)

                  U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu linalool oksida kao dodatka hrani za sve životinjske vrste osim riba. Podnositelj zahtjeva zatražio je da se taj dodatak razvrsta u kategoriju dodataka „osjetilni dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (4)

                  Europska agencija za sigurnost hrane („Agencija”) u svojem je mišljenju od 13. lipnja 2012. (3) zaključila da linalool oksid u predloženim uvjetima uporabe nema negativan učinak na zdravlje životinja, zdravlje ljudi i okoliš. Osim toga, kad je riječ o sigurnosti potrošača, na linalool oksid primjenjuju se zaključci iz mišljenja donesenog 5. ožujka 2014. (4) jer on pripada istoj kemijskoj skupini kao tvari ispitane u tom mišljenju. Zahvaljujući konačnom metabolizmu tog dodatka glukuronidacijom kod sisavaca, ptica i riba, konjugati tog aditiva mogu se brzo izlučiti. Budući da se linalool upotrebljava kao aroma u hrani te da je njegova funkcija u hrani za životinje u osnovi jednaka kao u hrani, Agencija je zaključila da nisu potrebni dodatni dokazi o njegovoj učinkovitosti. Stoga se isti zaključak može primijeniti i na hranu za životinje. Podnositelj zahtjeva povukao je zahtjev za uporabu linaloola u vodi za piće.

                  (5)

                  Osim toga, Agencija je zaključila da bi se trebalo smatrati da je linalool oksid potencijalno opasan za dišni sustav, kožu i oči te nadražujuć za kožu. Stoga bi trebalo poduzeti odgovarajuće mjere zaštite. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (6)

                  Procjena linalool oksida pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu te tvari kako je navedeno u Prilogu ovoj Uredbi.

                  (7)

                  Podnositelj zahtjeva Agenciji je predložio razine uporabe za linalool oksid. Uzimajući u obzir taj prijedlog Agencija je zaključila da su neke razine uporabe sigurne („razine koje je razmotrila Agencija”). Za potrebe službenih kontrola u prehrambenom lancu trebalo bi predvidjeti određene zahtjeve u pogledu označivanja. Konkretno, ako razine uporabe prelaze razine koje je razmotrila Agencija, primjereno je zahtijevati da se na oznakama premiksâ i pri označivanju krmnih smjesa i krmiva koji sadržavaju predmetne tvari navedu određene informacije, uključujući upućivanje na razine koje je razmotrila Agencija.

                  (8)

                  Činjenica da nije odobrena uporaba predmetne tvari u vodi za piće ne sprječava njezinu uporabu u krmivima koja se primjenjuju putem vode.

                  (9)

                  Budući da ne postoje sigurnosni razlozi zbog kojih bi izmjene uvjeta izdavanja odobrenja za linalool oksid bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

                  (10)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Odobrenje
      Tvar navedena u prilogu, koja pripada kategoriji dodataka „osjetilni dodaci” i funkcionalnoj skupini „aromatske tvari”, odobrava se kao dodatak hrani za životinje podložno uvjetima utvrđenima u tom prilogu.
      Članak 2.
      Prijelazne mjere
      1.   Tvar navedena u Prilogu i premiksi koji sadržavaju tu tvar, a koji su proizvedeni i označeni prije 15. rujna 2018. u skladu s pravilima primjenjivima prije 15. ožujka 2018., mogu se nastaviti stavljati na tržište i upotrebljavati dok se ne potroše postojeće zalihe.
      2.   Krmiva i krmne smjese koji sadržavaju tvar navedenu u Prilogu, a koji su proizvedeni i označeni prije 15. ožujka 2019. u skladu s pravilima primjenjivima prije 15. ožujka 2018., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje služe za proizvodnju hrane.
      3.   Krmiva i krmne smjese koji sadržavaju tvar navedenu u Prilogu, a koji su proizvedeni i označeni prije 15. ožujka 2020. u skladu s pravilima primjenjivima prije 15. ožujka 2018., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje ne služe za proizvodnju hrane.
      Članak 3.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 15. veljače 2018.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Direktiva Vijeća 70/524/EEZ od 23. studenoga 1970. o dodacima hrani za životinje(SL L 270, 14.12.1970., str. 1.).

         (3)  EFSA Journal 2012.;10(7):2786.

         (4)  EFSA Journal 2014.;12(3):3608.

         PRILOG

                     Identifikacijski broj dodatka

                     Naziv nositelja odobrenja

                     Dodatak

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     mg aktivne tvari po kg potpune krmne smjese s udjelom vlage od 12 %

                        Kategorija: osjetilni dodaci. Funkcionalna skupina: aromatske tvari.

                     2b13140

                     —

                     Linalool oksid

                        Sastav dodatka

                     Linalool oksid

                        Karakteristike aktivne tvari

                     Proizveden kemijskom sintezom
                     Čistoća: najmanje 95 % sadržaja
                     Kemijska formula: C10H18O2

                     CAS br.: 1365-19-1
                     FLAVIS br.: 13.140

                        Metoda analize
                         (1)

                     Za određivanje linalool oksida u dodatku hrani za životinje i aromatskim premiksima za hranu za životinje:
                     plinska kromatografija – masena spektrometrija s blokadom vremena zadržavanja (GC-MS-RTL).

                     Sve životinjske vrste osim riba

                     —

                     —

                     —

                                 1.

                                 Dodatak se u hranu za životinje unosi u obliku premiksa.

                                 2.

                                 U uputama za uporabu dodatka i premiksâ potrebno je navesti uvjete skladištenja i stabilnosti.

                                 3.

                                 Na oznaci dodatka potrebno je navesti sljedeće:
                                 „Najveća preporučena količina aktivne tvari u potpunoj krmnoj smjesi s udjelom vlage od 12 % iznosi:

                                             —

                                             0,3 mg/kg za svinje i perad,

                                             —

                                             0,5 mg/kg za druge vrste i kategorije osim riba.”

                                 4.

                                 Ako bi razine uporabe predložene na oznaci premiksa prešle razine iz točke 3., na oznaci premiksa potrebno je navesti funkcionalnu skupinu, identifikacijski broj, naziv i dodanu količinu aktivne tvari.

                                 5.

                                 Pri označivanju krmiva i krmnih smjesa potrebno je navesti funkcionalnu skupinu, identifikacijski broj, naziv i dodanu količinu aktivne tvari ako udio aktivne tvari u potpunoj krmnoj smjesi s udjelom vlage od 12 % prelazi sljedeću količinu:

                                             —

                                             0,3 mg/kg za svinje i perad,

                                             —

                                             0,5 mg/kg za druge vrste i kategorije osim riba.

                                 6.

                                 Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika od udisanja ili doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe, zaštitne naočale i rukavice.

                     15.3.2028.

            (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.